stanford-oval/wikipedia huggingface dataset:
אבא גוריו
עלילת הרומן

עלילת הרומן נפתחת בתיאור מקיף של האכסניה של מאדאם ווקר, שבה מתגוררים ראסטיניאק, אבא גוריו וקולן, ששוהה במקום תחת השם הבדוי ווטרן. גוריו, יצרן אטריות שפרש מעסקיו, הוציא את כל הונו על שתי בנותיו, דלפי ואנסטסיה, שמנצלות את אהבתו כדי לסחוט ממנו עוד ועוד כספים. הוא זוכה ליחס מלגלג מצד שאר הדמויות באכסניה, מלבד ראסטיניאק והסטודנט לרפואה ביאנשון.
ראסטיניאק, שמבקש לחדור אל החברה הגבוהה בפריז, מתקשה להסתגל לגינונים ולצביעות שמאפיינים את האריסטוקרטיה הפריזאית. הוא זוכה להכוונה ראשונית מצד דודניתו הבארונית, ומצליח להתחבב על אחת מבנותיו של גוריו, דלפי דה נוסיאגן, הנשואה לבנקאי גרמני עשיר. בד בבד מנסה ווטרן לשכנע את ראסטיניאק לחזר אחר רווקה בשם ויקטורין, שאחיה מופקד על ההון המשפחתי. ווטרן מציע לראסטיניאק לדאוג למותו של האח, כדי לאפשר לו לשאת את ויקטורין לאישה ולשים את ידו על כספה. ראסטיניאק מזדעזע מהרעיון ומסרב לשתף איתו פעולה, אך מושפע מעמדותיו של ווטרן בנוגע לחברה ולמוסר. זמן לא רב לאחר מכן מגיעה המשטרה בעקבות ווטרן, שנחשף כפושע מסוכן שזכה לכינוי "מתעה המוות". ווטרן מוציא לפועל את תוכנית הרצח, והמשטרה תופסת אותו באכסניה בעקבות הלשנה של אחת הדיירות במקום.
אבא גוריו, שכועס על יחסו האדנותי של הברון דה נוסיאגן לאשתו, בתו של גוריו, מעודד את ראסטיניאק לחזר אחריה, אך אינו יכול לסייע לו. כל הונו כבר בוזבז על בנותיו. כשבתו השנייה אנסטסיה מספרת לו כי היא נאלצת למכור את התכשיטים המשפחתיים כדי לממן את החובות של מאהבה, הוא סובל משבץ מוחי ומתמוטט. כאשר שוכב גוריו על ערש דווי בנותיו לא טורחות לבקרו. לפני מותו הוא מתפרץ בזעם על חוסר הכבוד שהן הפגינו כלפיו. בהלווייתו של אבא גוריו משתתף רק ראסטיניאק, נער משרת מהאכסניה בשם כריסטוף, ושני אבלים שנשכרו בתשלום. בנותיו של גוריו, שאינן מגיעות בעצמן, שולחות להלוויה את הכרכרות הריקות שלהן לאות הזדהות. בסצנה האחרונה בספר, לאחר שגוריו נקבר, פונה ראסטיניאק לפריז, עליה מתחיל לרדת הערב, ומכריז כנגדה: "עכשיו זה בינך וביני". מיד לאחר מכן הוא הולך, כצעד מתריס ראשון, לארוחת ערב בביתה של הבארונית דה נוסיאגן.
סגנון

הרומן אבא גוריו מתאפיין בתיאור מקיף ומדוקדק של חיי היום-יום, ומדגיש את התלות בין הרגש לבין הכסף. בלזק אמנם מתאר בפירוט ובהפרזה את קווי האופי של דמויותיו עד כדי היותם פתטיים (אבא גוריו) או קומיים (דמויות רבות, ואף ווטרן), אולם מטרתו אינה להעתיק את תיאור המציאות, אלא לחשוף את יסודות החברה הצרפתית ואת מניעיה במטרה לבקר אותם.
מהדורות בעברית

תרגם אהרן ראובני, הוצאת מצפה ירושלים, 253 עמודים, 1930. יצא בהוצאת מ. ניומן בשנת 1951.
תרגם שמואל שניצר, הוצאת מעריב לעם תל אביב, 252 עמודים. יצא בהוצאת ברונפמן בשנת 1965, ובהוצאת איל בשנות השבעים ובשנת 1992.
תרגום יונת סנד, הוצאת הקיבוץ המאוחד תל אביב, 229 עמודים, 1992, הודפס שוב בשנת 1997.
תרגם אריה אלקלעי, הוצאת אריאל ירושלים, 238 עמודים, 1998.
אבראהים נסאר

| --- | --- |

 לידה:  1895 ענבתא, מדינה פלסטינית 
 פטירה:  1985 (בגיל 90 בערך) 
 שם לידה:  إبراهيم محمد نصار عبد الرحمن 
 מקום קבורה:  ענבתא 
 השכלה:  אל-אזהר 
 מפלגה:  Youth Congress Party 
 
אבראהים נסאר (בערבית: إبراهيم نصار; 1895–1985) היה מפקד חשוב במרד הערבי הגדול (1936–1937) בתקופת המנדט הבריטי על פלשתינה.
ביוגרפיה

ראש הכנופיה שפעלה בסביבת ענבתא ליד שכם שנת 1936 תיה אברהים נצאר, מי שהיה מורה בבית ספר עממי ערבי ואחר כך מזכיר ארגון הצעירים ביפו.
אברהים מחמד נצאר חמולת ג'יאתויה. ראש כנופיה בימי אל-קאוקג'י. עבר ממקום למקום עם חאמד מרדאוי.
בכפר ענבתא (שכם) שנת 1934 נוסדה אגודת פועלים ערביים, על פי ה' איברהים נצאר בן אותו הכפר. פעולתה הראשונה של האנודה הייתה לתבוע את זכויות פועלי הכפר בתקון הכבישים בסביבה.
ראש אגודת הפועלים בכפר ענבתא (שכם), אבראהים נצאר, פרסם מכתב אל יתר ראשי אגודות הפועלים היערבים. הוא מבקשם לבוא בדברים אתו ולהת־וורע זח לזה ,,בי כולנו מאוחדים בעק־דון נעלה".
אבראהים נצאר — מזכיר אגודת הפועלים הערבית יפו שנת 1934.
הערות שוליים

↑  ראש הכנופיות עוזריו ופעולתו , דבר, 12 בנובמבר 1936
↑  ארכיון ההגנה, דוח על ענבתא מיום 7 באוקטובר 1942, תיק: 105/227
↑  עבודת פועלים בכפר, הארץ, 8 באוגוסט 1934
↑  באגודות הפועלים הערבים , דבר, 6 באוגוסט 1934
↑  פח'רי נשאשיבי מארגן פועלים ערבים , דבר, 2 באוקטובר 1934
Seven Swans

Seven Swans (בעברית: שבעה ברבורים) הוא אלבום האולפן הרביעי של סופיאן סטיבנס, שיצא ב-16 במרץ 2004 דרך Sounds Familyre Records. באלבום זה, סטיבנס נוגע בשיריו בנושאים הקשורים לנצרות ומזכיר בשיריו דמויות כמו אברהם וישו.
אזכורים

רבים מהשירים מספרים סיפורים מהתנ"ך. השיר "Abraham" מתייחס לסיפור עקדת יצחק, בו אברהם נבחן על ידי אלוהים ואומר לו להקריב את בנו יצחק.
המילים של השיר "Seven Swans" מרמזות באופן רופף על אירועי חזון יוחנן.
רשימת שירים

כל השירים נכתבו והולחנו על ידי סופיאן סטיבנס.
| מס' | שם | משך |
| --- | --- | --- |
| 1. | All the Trees of the Field Will Clap Their Hands  | 4:14 |
| 2. | The Dress Looks Nice on You  | 2:32 |
| 3. | In the Devil's Territory  | 4:57 |
| 4. | To Be Alone with You  | 2:44 |
| 5. | Abraham  | 2:33 |
| 6. | Sister  | 6:00 |
| 7. | Size Too Small  | 3:04 |
| 8. | We Won't Need Legs to Stand  | 2:12 |
| 9. | A Good Man Is Hard to Find  | 2:43 |
| 10. | He Woke Me Up Again  | 2:43 |
| 11. | Seven Swans  | 6:33 |
| 12. | The Transfiguration  | 5:18 |
| בונוס> מס' | בונוס> שם | בונוס> משך | בונוס>  | בונוס>  | בונוס>  | בונוס>  | בונוס>  | בונוס>  | בונוס>  |
| --- | --- | --- | --- | --- | --- | --- | --- | --- | --- |
| 1. | I Went Dancing with My Sister  | 4:24 |  |  |  |  |  |  |  |
| 2. | Waste of What Your Kids Won't Have  | 3:18 |  |  |  |  |  |  |  |
משתתפים

סופיאן סטיבנס - הלחנה וביצוע
לורה נורמנדין - קליגרפיה
רפטר רוברטס - מאסטרינג
אנדרו סמית' - תופים
דניאל סמית' - קולות, גיטרה בס, הפקה
דייוויד סמית' - תופים
מייגן סמית' - קולות
מרזוקי סטיבנס - אומנות
אלין סמית' - קולות
אגם אסד

| --- | --- |

 מידע כללי
 על שם:  חאפז אל-אסד 
 סוג:  מאגר מים 
 מידע נוסף
 נהר מזין:  פרת 
 מקור לנהר:  פרת 
 מדינות באגן הניקוז:  סוריה 
 קואורדינטות:  36°00′00″N 38°10′16″E﻿ / ﻿36°N 38.171111111111°E﻿ / 36; 38.171111111111
  (למפת סוריה מוגדלת) דמשק חלב חומס לטקיה חמה דיר א-זור אל-חסכה הים התיכון  ישר. לבנון ירדן עיראק טורקיהאגם אסד(למפת סוריה רגילה) דמשק חלב חומס לטקיה חמה דיר א-זור אל-חסכה הים התיכון  ישר. לבנון ירדן עיראק טורקיהאגם אסד
 
אגם אסד (בערבית: بحيرة الأسد, תעתיק מדויק: בחירת אלאסד, הגייה: בּוּחַיירַת אל-אסד) הוא שמורת טבע על נהר הפרת, בחלק המכונה תסובת הפרת המערבית, במחוז א-רקה שבסוריה. הוא נוצר בשנת 1974 כאשר הושלמה הקמת סכר טבקה. אגם אסד הוא האגם הגדול בסוריה עם קיבולת של 11.7 קילומטר מעוקב ושטח מקסימלי של 610 קילומטרים רבועים. מערכת תעלות עושה שימוש במי האגם להשקיית אדמות חקלאיות על גדות הפרת.
האגם משמש מקור מי שתייה עבור העיר חלב ומהווה מקור לתעשיית דיג. חופי האגם התפתחו למערכת אקולוגית משמעותית.
על גדות האגם נמצא האתר הארכאולוגי של העיר העתיקה אמר. הקמת הסכר הביאה להצפת אתרים ארכאולוגים על ידי מי האגם. במסגרת מאמץ בינלאומי שנוהל על ידי אונסק"ו, נחפרו אתרים רבים ככל האפשר באזור שהיה צפוי להיות מוצף. בין האתרים שנחפרו היה תל פרי, שהוצף על ידי מי האגם ב-1974, תל אבו הוריירה, מורייבת וחבובה כבירה.
מראה של האתר אמר על חוף אגם אסד
הערות שוליים

↑  ע. ג. חורון, קדם וערב, דביר, 2000, עמ' 113, 114, 171
ערך זה הוא קצרמרבנושא גאוגרפיה של סוריה ובנושא ימות ואגמים. אתם מוזמנים לתרום לוויקיפדיה ו.
IOS 14

| --- | --- |


 מפתח:  אפל 
 פלטפורמות:  אייפון 6S, אייפון XS, אייפון XR, אייפון 11 פרו, אייפון 11, iPhone 11 Pro Max, אייפון X, אייפון 8, אייפון 6S פלוס, אייפון 8 פלוס, אייפון 7, אייפון 7 פלוס, אייפון SE, בפסקה זו רשומה אחת נוספת שטרם תורגמה 
 אתר אינטרנט:  https://www.apple.com/ios/ios-14/ 
 → IOS 13IOS 15 ←
 
iOS 14 היא הגרסה ה-14 של מערכת ההפעלה iOS של אפל עבור מכשירי האייפון, אייפוד טאץ' ו-HomePod, והיורשת של הגרסה הקודמת, iOS 13. הגרסה הוצגה לראשונה בכנס המפתחים העולמי של החברה ב-22 ביוני 2020, בטא ציבורית הופצה ביולי 2020, והגרסה הרשמית הופצה למכשירים ב-16 בספטמבר 2020.
תכונות עיקריות > App Clips

App Clips היא תכונה חדשה שנועדה להרחיב את הפונקציונליות של חנות ה-App Store. התכונה מאפשרת למשתמשים להשתמש בגרסאות זעירות של אפליקציות שאינן מותקנות על המכשיר, עם שימוש מצומצם בהרשאות ממערכת ההפעלה, לביצוע פעולות יומיומיות כגון תשלום באמצעות האייפון או הזדהות דרך המכשיר. הגרסאות הזעירות הללו נקראות App Clips והן מופיעות ככרטיס צף על גבי המסך דרכו אפשר לבצע את הפעולות העיקריות שהאפליקציה הראשית של השירות מציעה. ניתן לפתוח את הכרטיס על הצמדת המכשיר לתג NFC או סריקת קוד QR. בנוסף, מפתחים יכולים להטמיע קישורים ל-App Clips בתוך אתרי אינטרנט ומפות.
תכונות עיקריות > App Clips > CarPlay

CarPlay עבר מספר עדכונים בגרסה זו של מערכת ההפעלה. כעת ניתן להגדיר טפט למסך הבית, אפליקציית המפות עברה מספר שיפורים וברכבים חשמליים הנהג יקבל התראה מהמערכת כשהרכב עובר ליד תחנת טעינה.
תכונות עיקריות > App Clips > CarKey

ל-CarPlay נוספה תכונה חדשה בשם CarKey, המאפשרת לאייפון לשמש כמפתח רכב וירטואלי על ידי שימוש בטכנולוגיית NFC. המכונית הראשונה שתתמוך בתכונה והוצגה בהכרזה היא סדרת BMW 5 Series 2021. אפשרות נוספת של התכונה היא שיתוף המפתח, הגישה לרכב, עם אנשים אחרים בהתאמה אישית. במקרה בו סוללת האייפון אזלה אפשר עדיין לפתוח את הרכב דרך רזרבת הסוללה של האייפון למשך כ-5 שעות.
תכונות עיקריות > מסך הבית

בניגוד לכל הגרסאות הקודמות של iOS בהן האייקונים של האפליקציות סודרו על מסך הבית באופן נוקשה, עם חוסר יכולת לקבוע אילו אפליקציות תופענה במסך הבית, בגרסה החדשה ניתן לראשונה להוסיף וידג'טים ולמחוק אפליקציות או דפים שלמים מהתצוגה ולהציגם רק בספריית היישומים. הדבר דומה למגירת היישומים שנמצאת בשימוש באנדרואיד.
תכונות עיקריות > מסך הבית > וידג'טים

תצוגת הווידג'טים הישנה מימין למסך הבית הוחלפה בתצוגה ידידותית יותר עם וידג'טים בעיצוב חדש ובהתאמה אישית. ניתן גם להציב וידג'טים על מסך הבית עצמו בין אייקוני האפליקציות. ניתן לשנות את גודל הווידג'טים כדי שישבו על שטח של 2 אפליקציות, 2 על 4 אפליקציות או 4 על 4 אפליקציות. עם תכונת ה-Smart Stack ניתן ליצור ערימה של וידג'טים - מספר וידג'טים המוצבים על שטח של וידג'ט אחד, וניתנים להחלפה ידנית או על סמך השעות ביום.
תכונות עיקריות > מסך הבית > ספריית האפליקציות

משמאל לדף האחרון, נמצאת ספריית האפליקציות המפרטת ומסווגת את האפליקציות המותקנות במכשיר. הן מסודרות לפי קטגוריות קבועות מראש, יחד עם קטגוריה של "בשימוש נפוץ" וקטגוריה של "הותקנו לאחרונה". בתוך כל קטגוריה האפליקציות מסודרות לפי תדירות השימוש בהן. בנוסף, המשתמש יכול לבצע חיפוש לאפליקציה שהוא רוצה או לדפדף בכל האפליקציות המותקנת בסדר אלפביתי.
תכונות עיקריות > מרחב ויזואלי

בגרסה זו בוצעו מספר שינויים עיצוביים שנועדו לצמצם את המרחב החזותי בביצוע פעולות מסוימות במכשיר. שיחה נכנסת (מהטלפון או מאפליקציות צד שלישי) תוצג כהתראה במעלה המסך ולא תשתלט על המכשיר עד שתתנתק, והממשק של סירי הפך גם הוא לקומפקטי יותר ולא משתלט על כל המסך כאשר נותנים לעוזרת הקולית פקודות.
תכונות עיקריות > חיפוש וסירי

בוצעו שיפורים בתכונת החיפוש המובנית, הכוללים ממשק מעודן, הפעלת אפליקציות מהירה, חיפוש אינטרנט מפורט יותר, קיצורי דרך לחיפוש בתוך אפליקציה והצעות חיפוש משופרות. סירי יכולה לענות למגוון רחב יותר של שאלות, לשתף את ה-ETA של המשתמש עם אנשי קשר ולתת הוראות ניווט ברכיבה על אופניים.
תכונות עיקריות > פרטיות

בחנות ה-App Store ניתן לראות אילו הרשאות האפליקציה עשויה לבקשה במהלך השימוש לפני שמורידים אותה. משתמשים יכולים לתת לאפליקציה הרשאה למיקום משוער ולא מדויק כאשר זה אינו נחוץ.
נקודת חיווי תופיע בראש המסך כאשר אפליקציה מבצעת שימוש במיקרופון או במצלמה.
אפליקציות > מצלמה

לאפליקציית המצלמה נוספו מספר פיצ'רים חדשים, כולל:
קריאת קוד QR משופרת
בקרת "פיצוי חשיפה"
צילום סרטון מהיר גם באייפון XR ואייפון XS‏ / XS Max
צילום פרצי תמונות ו-QuickTake גם באמצעות לחצני עוצמת הקול
ניתן לצלם תמונות אחת אחרי השנייה במהירות של עד 90% יותר, הזמן לצילום הראשון מהיר יותר בעד 25% וצילום תמונת פורטרט מהיר יותר בעד 15%.
אפליקציות > FaceTime

FaceTime מתאימה כעת באופן אוטומטי את מראה העיניים בשיחות וידאו כך שהעיניים יפנו לכיוון מצלמה ובכך יוצר קשר עין ישיר בין המשתמשים.
אפליקציות > הודעות

באפליקציית ההודעות משתמשים יכולים להצמיד שיחות וקבוצות כדי שיופיעו תמיד בראש הרשימה. צ'אטים קבוצתיים ב-iMessage יכולים לשאת תמונה מותאמת אישית. משתמשים יכולים לתייג משתמשים אחרים ובכך אותם המשתמשים יכולים לבחור אם לקבל התראה רק כאשר הם מתויגים בהודעה. כמו כן, ניתן להשיב להודעות מסוימות בתוך שיחה קבוצתית.
אפליקציות > Safari

הדפדפן Safari יכול לעקוב אחרי הפרת נתוני פרטיות באתרים ולהנפיק דוחות פרטיות לאתרי אינטרנט. בוצעו שיפורי ביצועים בהצגת דפי JavaScript.
אפליקציות > תרגום

אפליקציית התרגום החדשה מאפשרת לתרגם טקסט וקול בין 11 שפות (אנגלית, ספרדית, סינית מנדרינית, יפנית, קוריאנית, רוסית, גרמנית, צרפתית, איטלקית, פורטוגזית וערבית). שיפורי התרגום שולבו עם סירי, וניתן לתרגם דפי אינטרנט באמצעות הדפדפן Safari.
The Best Of - Volume 1

The Best Of - Volume 1 הוא אלבום אוסף מאת להקת המוזיקה האלקטרונית הבריטית דפש מוד, שיצא בנובמבר 2006.
האלבום מכיל סינגלים מכל האלבומים של הלהקה, למעט שירים מהאלבום "Black Celebration" ושירים שמבוצעים על ידי מרטין גור.
מלבד שירים שהושמעו קודם לכן, האלבום מכיל סינגל חדש בשם "Martyr". השיר הוקלט יחד עם האלבום האחרון, "Playing The Angel", אך בסופו של דבר לא נכלל באלבום. בקרב המעריצים השיר ידוע בשמו הקודם, אם כי הלא-רשמי, "Martyr For Love".
שם האלבום (Volume 1) מרמז על כך שהאלבום מהווה חלק ראשון מסדרת אלבומי אוסף.
רשימת השירים

בסוגריים - שם האלבום המקורי של השיר
כל השירים מבוצעים על ידי דייב גהאן, ולא נכלל אף שיר שמבוצע על ידי מרטין גור.
כל השירים נכתבו על ידי מרטין גור, למעט שירים 2 ו-17 שנכתבו על ידי וינס קלארק, ושיר 9, שנכתב על ידי דייב גהאן, אנדרו פילפוט וכריסטיאן אגנר.
Seventh Son of a Seventh Son

Seventh Son of a Seventh Son (בעברית: הבן השביעי של הבן השביעי) הוא אלבומה השביעי של להקת ההבי מטאל הבריטית איירון מיידן, שיצא ב-11 באפריל 1988. אלבום זה הוא האחרון בו השתתף הגיטריסט אדריאן סמית' טרם חזרתו בשנית ללהקה באלבום Brave New World משנת 2000.
הפקה

לפחות חמישה שירים מהאלבום קשורים במובן מסוים לאגדת הפולקלור העוסקת בבן השביעי של הבן השביעי, שמחזיק בכוחות קסם: "Moonchild", "Infinite Dreams", "Seventh Son of a Seventh Son", "The Prophecy" ו-"The Clairvoyant".
מבחינת ליריקה, האלבום מתרכז סביב קונספטים פילוסופים כטוב נגד רע, מיסטיקה, חזיונות נבואיים, גלגול נשמות והעולם הבא, ומתייחס אליהם בשאלות הקשורות לנושא.
מבחינה מוזיקלית, האלבום ממשיך את הגיוון המוזיקלי אותו החלה הלהקה באלבום Somewhere In Time, ומעמיקה לחקור את העיסוק במיסטיקה, כוח וכת.
האלבום הגיע למקום ראשון במצעד הבריטי (השני מאז The Number of the Beast), נוסף למקום 12 במצעד הבילבורד 200 האמריקני. היה זה האלבום האחרון של מיידן שהגיע למעמד פלטינה בארצות הברית.
רשימת השירים

כל השירים נכתבו והולחנו על ידי סטיב האריס אלא אם צוין אחרת.
| מס' | שם | כותב(ים) | משך |
| --- | --- | --- | --- |
| 1. | Moonchild  | ברוס דיקינסון, אדריאן סמית' | 5:39 |
| 2. | Infinite Dreams  |   | 6:09 |
| 3. | Can I Play with Madness  | האריס, דיקינסון, סמית' | 3:31 |
| 4. | The Evil That Men Do  | האריס, דיקינסון, סמית' | 4:34 |
| 5. | Seventh Son of a Seventh Son  |   | 9:53 |
| 6. | The Prophecy  | האריס, דייב מארי | 5:05 |
| 7. | The Clairvoyant  |   | 4:27 |
| 8. | Only the Good Die Young  | האריס, דיקינסון | 4:42 |
| משך כולל: | משך כולל: | משך כולל: | 43:50 |
השתתפו באלבום

ברוס דיקינסון - סולן
דייב מארי - גיטרה חשמלית
אדריאן סמית' - גיטרה חשמלית
סטיב האריס - גיטרה בס
ניקו מק'בריין - תופים
Music to Be Murdered By

Music to Be Murdered By (בתרגום חופשי לעברית: מוזיקה להירצח על ידה) הוא אלבום האולפן האחד עשר של הראפר האמריקאי אמינם. האלבום יצא לאור ב-17 בינואר 2020, על ידי חברות התקליטים אפטרמת' אנטרטיינמנט, אינטרסקופ רקורדס ושיידי רקורדס. האלבום הופק על ידי ד"ר דרה, אמינם עצמו ומפיקים שונים. באלבום מתארחים ג'וס וורלד, אד שירן, אנדרסון פאאק, רויס דה 5'9", סקיילר גריי ועוד.
ב-18 בדצמבר 2020, הוציא אמינם מהדורת דלוקס לאלבום, בשם Music to Be Murdered By – Side B, ללא כל הודעה מוקדמת, בדומה לאלבום עצמו. מהדורת הדלוקס מכילה את כל 20 רצועות האלבום המקורי ו-16 רצועות נוספות, ומכילה הופעות אורח של סקיילר גריי, די ג'יי פרמייר, טיי דולה סיין, ד"ר דרה, סליי פייפר, MAJ ו-וייט גולד.
רקע והפקה

בשנת 2019, נציג ה-A&R מייק "הרון" הרארד משיידי רקורדס רדף אחר תרומות הפקה לאלבום חדש של אמינם. זו הייתה סטייה מהתהליך הרגיל שלו בחברת BeatleHustle, המנהלת מלחינים ששולחים את הפקותיהם למפיקים בעלי שם. בסופו של דבר, קבוצת מפיקים התגייסה לפרויקט, כולל שותפיו הישנים של אמינם רויס דה 5'9" וד"ר דרה, כמו גם עמיתיו של דרה - דאוון פרקר, לורנס ג'וניור, דם ג'וינץ ואריק גריגס - ומפיקים צעירים כדי. איי דומאן וריקי רקס.
על פי מגזין רולינג סטון, בהפקת האלבום, "לורנס ג'וניור עובד באופן ספורדי עם ד"ר דרה מאז שהראפר-מפיק עזב את דת' רואו רקורדס בשנות התשעים; החל מהקיץ, המתופף נכנס לאולפן עם שאר חברי הצוות של ד"ר דרה ליצור חבילת רצועות שהסתיימו בחצי האחורי של Music to Be Murdered By". לורנס ג'וניור אמר לגמזין, "דם ג'וינטז הוא מפיק, אריק גריגס מנגן על קלידים, בס וגיטרה, דאוון פרקר הוא נגן קלידים ומפיק, אני עצמי, אני מתופף. אנחנו מכירים את האינסטינקטים של דרה, והוא המאמן, התזמור".
אורחים נוספים באלבום כוללים את בלאק ת'אוט (אנ'), קיו-טיפ (אנ'), ג'וס וורלד, אד שירן, יאנג MA (אנ'), סקיילר גריי, דון טוליבר, אנדרסון פאאק, Kxng Crooked (אנ') וג'ואל אורטיז (אנ'). בשיר "Godzilla", אמינם הקליט וורס שלישי ששבר את שיא הוורס המהיר ביותר ברצועה המופיעה במצעדים, כשהוא מראפרפ 10.65 הברות לשנייה. אמינם שבר את שיאו הקודם, שהוחזק על ידי הוורס המוצג בשיר "Majesty" של ניקי מינאז' משנת 2018, שם ריפרפ 10.3 הברות לשנייה, והשיר "Rap God" משנת 2013, שם ריפרפ 9.6 הברות לשנייה.
שם ועטיפה

שם האלבום ועטיפתו האלטרנטיבית חולקים את אותו קונספט כאלבומו של אלפרד היצ'קוק משנת 1958, ששילב את האודיו של ההומור העגום והכהה של הבמאי עם כלי נגינה קלים בעיבודו של ג'ף אלכסנדר (אנ'). אמינם צייץ בטוויטר תמונה של עטיפת האלבום משנת 1958 ובה היצ'קוק אוחז בראשו גרזן ואקדח והצהיר כי העטיפה האלטרנטיבית של אלבומו הייתה "בהשראת המאסטר, הדוד אלפרד!". אודיו של קולו של היצ'קוק מהאלבום משנת 1958 נדגם בשירי האלבום: "Alfred" ו-"Alfred (Outro)" ובתחילת השיר "Little Engine". שני האלבומים מסתיימים בהיצ'קוק אומר: "If you haven’t been murdered, I can only say better luck next time. If you have been, goodnight, wherever you are".
באלבום שלוש עטיפות; בעטיפה הסטנדרטית אמינם מתייצב עם חפירה, לבוש בחליפה ופדורה. בעטיפה האלטרנטיבית של האלבום מופיע אמינם מכוון אקדח וגרזן לראשו. על עטיפת התקליטור הפיזי מופיע אמינם, ללא כובע, ומצטלם עם הידיים מאחורי גבו. באריזה, אמינם מקדיש את האלבום לג'וס וורלד, שנפטר עקב מנת יתר של סמים ב-8 בדצמבר 2019, ולשומר הראש לשעבר של אמינם צ'יאקיל אללה בארנס שנפטר גם הוא. הופעתו של וורלד ב-"Godzilla" סימנה את צאת השיר הראשון לאחר מותו.
שיווק ומכירות

האלבום יצא לאור ב-17 בינואר 2020 על ידי אפטרמת' אנטרטיינמנט, אינטרסקופ רקורדס ושיידי רקורדס. הוא יצא כאלבום הפתעה ללא הודעה מוקדמת, בדומה לאלבום האולפן הקודם והעשירי שלו, Kamikaze משנת 2018. בסמוך לצאת האלבום, פרסם אמינם גם וידאו קליפ לשיר "Darkness" בבימויו של ג'יימס לארז. הקליפ, שנסב סביב הירי בלאס וגאס מ-2017 מנקודת מבטו של העבריין סטיבן פאדוק לסירוגין עם אמינם עצמו, זכה להערכה אך גם עורר מחלוקת. ב-31 בינואר 2020 יצא השיר "Godzilla" כסינגל, עם וידאו קליפ בבימויו של קול בנט שפורסם ב-6 במרץ.
בארצות הברית, Music to Be Murdered By הגיע היישר אל המקום הראשון במצעד הבילבורד 200, עם 279,000 יחידות שקולות לאלבום, המורכבות מ-117,000 מכירות אלבום טהורות, 217.6 מיליון השמעות בסטרימינג ו-8,000 יחידות שקולות לרצועה. אמינם הפך לאמן הראשון שעשרה מאלבומיו באופן רצוף הגיעו למקום הראשון במצעד הבילבורד 200, ואחד מתוך שישה אמנים שהוציאו לפחות עשרה אלבומים שהגיעו למקום הראשון. נכון לאוקטובר 2020, האלבום נמכר בלמעלה ממיליון יחידות שקולות לאלבום, מתוכן 240,000 מכירות טהורות.
האלבום הגיע היישר אל המקום הראשון גם במדינות אחרות. הוא הפך לאלבום ה-11 של אמינם שהגיע למקום הראשון בקנדה, בעודו מגיע היישר אל המקום הראשון במצעד עם מכירות של 36,000 יחידות שקולות לאלבום בשבוע הראשון לצאתו. האלבום נשאר במקום הראשון במשך ארבעה שבועות רצופים, מספר השבועות הרב ביותר של אמינם במקום הראשון במצעד, מאז Recovery. האלבום הגיע למקום הראשון גם במצעד האלבומים הבריטי, עם 36,000 יחידות שקולות לאלבום בשבוע הראשון לצאתו, מה שהפך את אמינם לאמן הראשון שהוציא 10 אלבומים שהגיעו למקום הראשון באופן רציף בבריטניה.
ביקורות

| דירוגים מקצועיים> ציונים משוקללים.מקור | דירוגים מקצועיים> ציונים משוקללים.ציון |
| --- | --- |
Metacritic: 61/100
ציוני ביקורות
מקור: ציון
הגרדיאן: 
דיילי טלגרף: 
NME: 
אינדפנדנט: 
Clash: 7/10
Consequence of Sound: B−
אנטרטיינמנט ויקלי: B
Exclaim!: 6/10
musicOMH: 
רולינג סטון: 
האלבום זכה לביקורות מעורבות. ב-Metacritic קיבל האלבום ציון ממוצע של 64 מתוך 100, בהתבסס על 17 ביקורות מקצועיות, מה שמעיד על "ביקורות חיוביות בעיקר". AnyDecentMusic? העניק לאלבום ציון של 5.8 מתוך 10.
המבקר הוותיק רוברט כריסטגאו העניק לאלבום ציון A מינוס, ואילו ניק מקורמיק מדיילי טלגרף נתן לאלבום דירוג של חמישה כוכבים, והצהיר: "האלבום ה-11 של אמינם מציע למעלה משעה של הראפר הגדול בעולם שמתפוצץ על כולם צילינדרים. זה האלבום הנהדר הראשון של שנת 2020, כל כך מבריק וקטלני שהוא צריך להיות פשע". גם סקוט גליישר מ-HipHopDX העניק לאלבום ביקורת חיובית, והשווה אותו לגופי העבודה הקודמים של אמינם, תוך שקבע בביקורתו כי "Music to Be Murdered By הוא רחוק מהאלבום המשובץ בכוכב ובר קיימא מבחינה מסחרית Recovery, אבל זה לא בהכרח דבר רע. באלבום זה, למרות קומץ הפגמים שלו, Em מראה סימנים חזקים של הסתגלות לזמנים באמצעות בחירות מוזיקליות מודרניות וכתיבת שירים חכמה יותר". פרד תומאס מ-AllMusic סבר כי האלבום מראה את אמינם שולף את עצמו מעט מהריסות Kamikaze, אם כי הוא עדיין נופל כקורבן לרגעים של טיפשות מכוונת ואובססיה עצמית מייגעת שהפכה לשוויונית. ברצועות הטובות ביותר של האלבום, עדיין יש רמזים לשריפה שהפכה את אמינם לאגדת ראפ".
כריסטופר ר. ויינגרטן מ-Entertainment Weekly היה ביקורתי ואמר כי, "ככלל, Music to Be Murdered By הוא כל כך מכה והחמצה כמו כל דבר שאמינם הוציא בצד הזה של המילניום. אבל הסר את המערכונים, שירי היחסים, השירים המשפחתיים, את שיר שליטת האקדח המטורלל ושיר המועדונים המוזר עם אד שירן, ועדיין יש לך 36 דקות סולידריות של גאון הראפ המטופש והמיוחד במינו שממשיך לרתק את המעריצים הוותיקים שלו. או, אם תרצה, שמור על הכל ועדיין יש לך את העבודה הסולידית שהוא עשה מזה כמה שנים". ג'ורדן באסט מ-NME היה אמביוולנטי כלפי הנושאים הליריים של האלבום ואמר, "הוא מחלק את ההבדל ב-Music to Be Murdered By, מתמכר לאגו הלא בוגר שלו גם כשהוא מציע ביקורת חברתית בולטת ומודה בצעדים הטעונים שלו. הוא מוכן להעביר חוכמה שנצברה באופן קשה לפני שהוא מריץ את הפה כאילו לא היה לו. הוא לא למד שיעורים משלו והוא מציע למעריצים מזדמנים וו או שניים לפני שיצא לעוד אימון לירי". פול א. תומפסון מפיצ'פורק אמר כי האלבום "אינו, באופן מדויק, תקליט טוב - אמינם לא עשה אחד כזה מזה עשור - אבל האחרון שלו מתגאה בפיקוד טכני מספיק ויוצר בדיוק מספיק רעיונות כדי למשוך את תשומת הלב שלך".
השיר "Darkness", אודות הירי בלאס וגאס בשנת 2017 מנקודת מבטו של היורה סטיבן פאדוק המתחלפת עם נקודת מבט של אמינם, זכה לתשומת לב ולשבחים ביקורתיים.
רשימת רצועות

| Music to Be Murdered By> מס' | Music to Be Murdered By> שם | Music to Be Murdered By> משך | Music to Be Murdered By>  | Music to Be Murdered By>  | Music to Be Murdered By>  | Music to Be Murdered By>  | Music to Be Murdered By>  | Music to Be Murdered By>  | Music to Be Murdered By>  |
| --- | --- | --- | --- | --- | --- | --- | --- | --- | --- |
| 1. | Premonition (אינטרו)   | 2:53 |  |  |  |  |  |  |  |
| 2. | Unaccommodating (בשיתוף יאנג MA)   | 3:36 |  |  |  |  |  |  |  |
| 3. | You Gon' Learn (בשיתוף רויס דה 5'9" ו-וייט גולד)   | 3:54 |  |  |  |  |  |  |  |
| 4. | Alferd (אינטרלוד)   | 0:30 |  |  |  |  |  |  |  |
| 5. | Those Kinda Nights (בשיתוף אד שירן)   | 2:57 |  |  |  |  |  |  |  |
| 6. | In Too Deep  | 3:14 |  |  |  |  |  |  |  |
| 7. | Godzilla (בשיתוף ג'וס וורלד)   | 3:30 |  |  |  |  |  |  |  |
| 8. | Darkness  | 5:37 |  |  |  |  |  |  |  |
| 9. | Leaving Heaven (בשיתוף סקיילר גריי)   | 4:25 |  |  |  |  |  |  |  |
| 10. | Yah Yah (בשיתוף רויס דה 5'9", בלאק ת'אוט, קיו-טיפ ומיסטר פורטר)   | 4:46 |  |  |  |  |  |  |  |
| 11. | Stepdad (אינטרו)   | 0:15 |  |  |  |  |  |  |  |
| 12. | Stepdad  | 3:33 |  |  |  |  |  |  |  |
| 13. | Marsh  | 3:20 |  |  |  |  |  |  |  |
| 14. | Never Love Again  | 2:57 |  |  |  |  |  |  |  |
| 15. | Little Engine  | 2:57 |  |  |  |  |  |  |  |
| 16. | Lock It Up (בשיתוף אנדרסון פאאק)   | 2:50 |  |  |  |  |  |  |  |
| 17. | Farewell  | 4:07 |  |  |  |  |  |  |  |
| 18. | No Regrets (בשיתוף דון טוליבר)   | 3:20 |  |  |  |  |  |  |  |
| 19. | I Will (בשיתוף Kxng Crooked, רויס דה 5'9" וג'ואל אורטיז)   | 5:02 |  |  |  |  |  |  |  |
| 20. | Alferd (אאוטרו)   | 0:39 |  |  |  |  |  |  |  |